Die BledisloebekerDie All Blacks en die Wallabies speel vandag om die Bledisloebeker. Dit is vernoem na Lord Bledisloe, die destydse goewerneur-generaal van Nieu-Seeland. Hy het die trofee in 1931 geskenk. Dit is ontwerp in Nieu-Seeland en handgemaak deur Walker Hall in London. Dit is fisies die grootste trofee in wêreldrugby. Die kompetisie om die trofee was eers elke vyf jaar gespeel,maar het later deel van die Drienasiestoernooi en nou die Rugbykampioenskap geword. Nieu-Seeland domineer die laaste paar jaar die kompetisie tussen die twee lande en het dit 10 keer agtervolgens gewen (2003-2012).